Χουάν Σεμπαστιάν Βερόν

Ο **Χουάν Σεμπάστιαν Βερόν** είναι Αργεντίνος πρώην ποδοσφαιριστής που γεννήθηκε στις 9 Μαρτίου 1975 στην πόλη Λα Πλάτα. Είναι γιος του παλιού ποδοσφαιριστή Χουάν Ραμόν Βερόν. Το προσωνύμιο του είναι *«Μικρή Μάγισσα»* και το κληρονόμησε από την εποχή που αγωνιζόταν ο πατέρας του ο οποίος αποκαλούταν «Η Μάγισσα».

## Καριέρα
Ο Χουάν Σεμπάστιαν Βερόν έχει κάνει μεγάλη καριέρα σε υψηλό ποδοσφαιρικό επίπεδο. Ξεκίνησε το ποδόσφαιρο το 1993 από τα νεανικά τμήματα της Εστουδιάντες Λα Πλάτα ομάδα της πόλης που γεννήθηκε, τον επόμενο χρόνο υπέγραψε επαγγελματικό συμβόλαιο με την ομάδα μετά από 22 εμφανίσεις και 20 γκολ που βοηθούν την ομάδα το 1995 να επιστρέψει στην κορυφαία κατηγορία του ποδοσφαίρου της Αργεντινής, φεύγει με μεταγραφή στην Μπόκα Τζούνιορς μετά από 17 μόλις εμφανίσεις και 3 γκολ κάνει την πρώτη του εμφάνιση με την Εθνική ομάδα της Αργεντινής και υπογράφει συμβόλαιο συνεργασίας με την Ιταλική ΟΚ Σαμπντόρια του Σβεν-Γκόραν Έρικσον αγωνίζεται με την ομάδα της Γένοβας για 2 χρόνια.

Το 1998 μετά το Παγκόσμιο Κύπελλο Ποδοσφαίρου 1998 όπου αγωνίστηκε με την Αργεντινή υπογράφει στην Πάρμα με την ομάδα αυτή κατακτάει το Κύπελλο Ιταλίας και το Κύπελλο ΟΥΕΦΑ το 1999. Μετά από μόλις ένα χρόνο στην Πάρμα ο Βερόν μεταγράφεται εκ νέου στην Σ.Σ. Λάτσιο. Σε μια από τις πιο πετυχημένες περιόδους της ιστορίας της ομάδας ο Βερόν κερδίζει με την Σ.Σ. Λάτσιο το ΟΥΕΦΑ Σούπερ Καπ το 1999 εναντίον της Μάντσεστερ Γιουνάιτεντ το 1999, το Πρωτάθλημα Ιταλίας, το Κύπελλο Ιταλίας και το Σούπερ Καπ Ιταλίας το 2000.

Τον Φεβρούαριο του 2001 ένα σκάνδαλο με πλαστό Ιταλικό διαβατήριο οδηγεί τον Βερόν στη μεταγραφή του στη Μάντσεστερ Γιουνάιτεντ στην ομάδα μένει δύο χρόνια αλλά οι εμφανίσεις δεν ήταν οι αναμενόμενες κατακτάει μεν το πρωτάθλημα της Πρέμιερ Λιγκ το 2002-03 και φεύγει από την ομάδα για την Τσέλσι ΦΚ παρά την πρώτη του εντυπωσιακή εμφάνιση στον πρώτο του αγώνα εναντίον της Λίβερπουλ Φ.Κ. ούτε με την ομάδα του Λονδίνου καταφέρνει να εντυπωσιάσει τελειώνει τη σεζόν 2003-04 με μόλις 14 εμφανίσεις.

Την επόμενη σεζόν ο Βερόν φεύγει δανεικός από την Τσέλσι ΦΚ στην Ίντερ για δύο σεζόν. Στην Ίντερ ξαναβρίσκει τον καλό του εαυτό ήταν ποδοσφαιριστής της ομάδας που κατέκτησε δυο φορές το Κύπελλο Ιταλίας το 2005 και το 2006 και μία φορά το Πρωτάθλημα Ιταλίας (όπου η ομάδα της Ίντερ πήρε το πρωτάθλημα αν και 3η στην κανονική Βαθμολογία αφαιρέθηκαν βαθμοί από τη Γιουβέντους και τη ΑΚ Μίλαν λόγω ενός σκανδάλου με στημένα παιχνίδια).

Στα μέσα της σεζόν του 2006 ανακοινώνει την απόφαση να επιστρέψει στην πατρίδα του η Μπόκα Τζούνιορς και η Ρίβερ Πλέιτ ενδιαφέρθηκαν για τον διεθνή μέσο αλλά αυτός προτίμησε την ομάδα της γενέτειράς του Εστουδιάντες Λα Πλάτα. Μαζί της πανηγύριζε την κατάκτηση της Απερτούρα το 2006 και το 2010 όπως επίσης και του Κόπα Λιμπερταδόρες το 2009.

## Εθνική Αργεντινής
Ο Βερόν υπήρξε διεθνής παίκτης με την Εθνική Αργεντινής από το 1996 και είχε συμμετοχές στα Παγκόσμια Κύπελλα της Γαλλίας το 1998 της Ν.Κορέας και Ιαπωνίας το 2002 και της Νοτίου Αφρικής το 2010. Στο Παγκόσμιο Κύπελλο του 1998 έδωσε την ασίστ στο γκολ του Κλαούδιο Λόπες στην προημιτελική ήττα από την Ολλανδία. Στο Παγκόσμιο Κύπελλο του 2002, ήταν αρχηγός της *«Αλμπισελέστε»* η οποία έκανε απογοητευτικές εμφανίσεις και αποκλείστηκε από τη φάση των ομίλων.

Ο Βερόν δεν αγωνίστηκε στα γήπεδα της Γερμανίας το 2006 εξαιτίας της μη κλήσης του από τον τότε ομοσπονδιακό προπονητή, Χοσέ Πέκερμαν. Το 2007 με προπονητή τον Άλφιο Μπαζίλε, ο Βερόν ήταν μέλος της βασικής ενδεκάδας της Αργεντινής που έφτασε μέχρι και τον τελικό του Κόπα Αμέρικα.

Για το επόμενο μουντιάλ της Ν. Αφρικής, ο Ντιέγο Μαραντόνα δεν είχε στα άμεσα πλάνα του τον Βερόν, τον κάλεσε όμως και μπήκε αλλαγή στο β' ημίχρονο του προκριματικού αγώνα με τη Βενεζουέλα. Στα τελικά της διοργάνωσης ο Βερόν στην πρεμιέρα με τη Νιγηρία έδωσε την ασίστ στο γκολ του Γκάμπριελ Χάιντσε που έδωσε τη νίκη με 1-0. Έλειψε από τον δεύτερο αγώνα κόντρα στην Κορέα λόγω τραυματισμού αλλά έπαιξε όλο τον αγώνα ενάντια στην εθνική Ελλάδος όπου η Αργεντινή επικράτησε 2-0. Τελευταίος αγώνας σε μουντιάλ ήταν στους 16 όταν μπήκε ως αλλαγή στην νίκη επί του Μεξικού. Στην προημιτελική ήττα από τη Γερμανία (0-4) δεν αγωνίστηκε.

## Διεθνή Γκολ

## Τίτλοι
 **[[Εστουδιάντες ντε Λα Πλάτα]]**

* Κόπα Λιμπερταδόρες: 2009
* Πρωτάθλημα Αργεντινής: Απερτούρα 2006, Απερτούρα 2010
* Πρωτάθλημα Β' Αργεντινής: 1994-95

***' '''[[Πάρμα Κάλτσιο 1913|Πάρμα]]'''

* [[ΟΥΕΦΑ Γιουρόπα Λιγκ|Κύπελλο ΟΥΕΦΑ]]: 1998-99
* [[Κύπελλο Ιταλίας (ποδόσφαιρο ανδρών)|Κύπελλο Ιταλίας]]: 1998-99

***' **[[ΣΣ Λάτσιο|Λάτσιο]]**

* Πρωτάθλημα Ιταλίας / Σέριε Α: 1999-00
* Κύπελλο Ιταλίας: 1999-00
* Σούπερκαπ Ιταλίας: 1999-00
* Ευρωπαϊκό Σούπερκαπ: 1999

 **[[Μάντσεστερ Γιουνάιτεντ]]**

* Πρωτάθλημα Αγγλίας / Πρέμιερ Λιγκ: 2002-03

**** **[[ΦΚ Ιντερνατσιονάλε Μιλάνο|Ίντερ]]**

* Πρωτάθλημα Ιταλίας / Σέριε Α: 2005-06
* Κύπελλο Ιταλίας: 2004-05, 2005-06
* Σούπερκαπ Ιταλίας: 2005

## Εξωτερικοί σύνδεσμοι

*

Βερόν
Βερόν
Βερόν
Βερόν
Βερόν
Βερόν
Κατηγορία:Ποδοσφαιριστές Εστουδιάντες Λα Πλάτα
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κόπα Αμέρικα 2007
Κατηγορία:FIFA 100
Κατηγορία:Αργεντινοί ποδοσφαιριστές στο εξωτερικό